Jidher li rcevejt il- magħmudija ta' bloggista fil- bloggosfera maltija mingħand il- ħabib tiegħi wara li llistjani fl- għażliet tiegħu t' April . Nirringrazzjah u wkoll lil min irrisponda għal dan bħal kif ukoll lil u li kkummentaw fuq it- tpengijiet tiegħi . L- idea li nibbloggja ġiet b' cikka wara li kont qed nipprova nfittex sit li jallokali l- ispazju mingħajr ħlas biex nitfa' xi erba' tpengijiet milli nħarbex jien . Dan ridt nagħmlu purament bħala terapija għall- istordamenti kroniċi tiegħi . Jien u nfittex , il- Google tellagħli xi intervista ma' u huf minn hawn u huf minn hemm sibt ruħi nipprova blogg . Ghal- ewwel hassejtni qisni wieħed minn dawk il- profeti foloz iparlaw fil- vojt , bħal fil- film Life of Brian tal- Monty Python , imma ghedt bejni u bejn ruħi , issa la għandi l- kaxxa tas- sapun ħa nitla fuqha u nagħmel id- diskors tal- muntanja . Din l- idea tal- bloggosfera taghtini impressjoni ta' kerrejja , fejn kulħadd għandu l- ispazju tiegħu imma fl- istess ħin kulħadd jaf x' inhu jgħid l- ieħor . Sa anki tista' tixhetlu botta ' l dak li jkun jew tmur tgħid fuqu ma' ta' maġenbu . Kulhadd jonxor il- ħwejjeġ fuq xulxin u jitħallew iqattru { il- link } fuq ta' l- oħrajn . Selvagga ftit imma umana għall- aħħar . Jien din it- teorija li għandi , li l- bniedem xadina jibqa' u kieku Darwin għadu ħaj żgur li kien jirrevedi t- teorija tal- oriġini . Ghal xi ħadd bħali li kważi nghix maqful f' torri bla bibien , fi bloggosfera nsib zbokk . Onorat li issa sirt parti minn din il- komunita' fil- kerrejja webika maltija . Grazzi talli hakkejtli dahri , Mikiel , ilni xi erbat ijiem ma nikteb fil- bloggijiet u qed nibda nqammel . Tghidx kemm qed nidhak bil- kapurjuni tiegħek ! Dwar il- KNLM , naħseb li jiena aktar ottimist minnek , għall- inqas s' issa . Forsi jiena ingenwu wisq , iżda nittama li ser isiru bosta proġetti , eż . websajt li fih wieħed jista' jibgħat xi dubju jew mistoqsija dwar kif għandha tinkiteb jew tittraduci xi kelma jew frażi , għodod lingwistiċi elettroniċi , eċċ . Hemm bżonn kulħadd , u bżonn xulxin . Forsi nstmajt fatalista żżejjed dwar il- KNLM imma aktar xtaqt nipprova nkisser din il- passivita' li għandna biex naraw il- Malti bħala għodda tal- ħsieb daqskemm nuzawh bħala għodda tal- espressjoni .